b"\n_START_ARTICLE_\nAllison Schmitt\n_START_SECTION_\nBiografia\n_START_PARAGRAPH_\nVa n\xc3\xa9ixer el 7 de juny de 1990 a la ciutat de Pittsburgh, poblaci\xc3\xb3 situada a l'estat de Pennsilv\xc3\xa0nia (Estats Units).\n_START_SECTION_\nCarrera esportiva\n_START_PARAGRAPH_\nVa participar, als 18 anys, en els Jocs Ol\xc3\xadmpics d'estiu de 2008 realitzats a Pequ\xc3\xadn (Rep\xc3\xbablica Popular de la Xina), on va aconseguir guanyar la medalla de bronze en la prova de relleus 4x200 metres lliures. En aquests mateixos Jocs finalitz\xc3\xa0 novena en els 200 metres lliures._NEWLINE_En els Jocs Ol\xc3\xadmpics d'estiu de 2012 realitzats a Londres (Regne Unit) aconsegu\xc3\xad guanyar cinc medalles ol\xc3\xadmpiques, convertint-se en una de les reines de la piscina al costat de Missy Franklin i Alicia Coutts. Aconsegu\xc3\xad guanyar la medalla d'or en les proves dels 200 metres lliures, relleus 4x200 metres lliures i relleus 4x100 metres estils; la medalla de plata en la prova dels 400 metres lliures i la medalla de bronze en els relleus 4x100 metres lliures._NEWLINE_Al llarg de la seva carrera ha guanyat tres medalles en el Campionat del M\xc3\xb3n de nataci\xc3\xb3, una d'elles d'or; tres medalles d'or en el Campionat del M\xc3\xb3n de nataci\xc3\xb3 en piscina curta i dues medalles d'or en el Campionats de Nataci\xc3\xb3 Pan Pacific."